

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 20.jūnijā Nr.222

(protokols Nr.7, 14.p.)

**Par nekustamā īpašuma “Liepas pagasta pašvaldības nekustamā īpašuma zemes gabals Nr.1 un Nr.2”, Liepas pagastā, Priekuļu novadā, nodošanu atsavināšanai**

Priekuļu novada dome izskata Priekuļu novada pašvaldības izpilddirektora F.Puņeiko ierosinājumu par pašvaldībai piederošā nekustamā īpašuma “Liepas pagasta pašvaldības nekustamā īpašuma zemes gabals Nr.1 un Nr.2”, Liepas pagasts, Priekuļu novads, nodošanu atsavināšanai izsolē.

Izvērtējot domes rīcībā esošo informāciju, konstatēts:

1. Priekuļu novada pašvaldībai pieder nekustamais īpašums “Liepas pagasta pašvaldības nekustamā īpašuma zemes gabals Nr.1 un Nr.2”, Liepas pagastā, Priekuļu novadā, kadastra numurs 4260 005 0091, kas sastāv no divām zemes vienībām 82,0 ha kopplatībā, - zemes vienības ar kadastra apzīmējumu 4260 005 0091 42,0 ha kopplatībā, no kuras 40,2 ha ir mežs, zemes vienības ar kadastra apzīmējumu 4260 005 0124 40,0 ha kopplatībā, no kuras 35,0 ha ir mežs.
2. Pašvaldības īpašuma tiesības 01.02.2002.g. nostiprinātas Liepas pagasta zemesgrāmatas nodalījumā Nr.100000057828.
3. Zemes vienībām nekustamajā īpašumā “Liepas pagasta pašvaldības nekustamā īpašuma zemes gabals Nr.1 un Nr.2”, Liepas pagasts, Priekuļu novads, noteikts zemes lietošanas mērķis – (0201) zeme, uz kuras galvenā saimnieciskā darbība ir mežsaimniecība.
4. Nekustamā īpašuma “Liepas pagasta pašvaldības nekustamā īpašuma zemes gabals Nr.1 un Nr.2”, Liepas pagasts, Priekuļu novads, kadastra Nr. 4260 005 0091, nodošana atsavināšanai nav pretrunā pašvaldības interesēm, minēto nekustamo īpašumu nav lietderīgi saglabāt pašvaldības īpašumā, jo tas nav nepieciešams pašvaldības vai tās iestādēm to funkciju nodrošināšanai.
5. Publiskas personas mantas atsavināšanas likuma 5.panta pirmā daļa regulējums nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātas publiskās personas lēmējinstitūcija. Savukārt, saskaņā ar Publiskas personas mantas atsavināšanas likuma 4.panta otro daļu un Ministru kabineta 01.02.2011.g. noteikumu Nr.109 ,,Kārtība, kādā atsavināma publiskas personas manta” II nodaļas regulējumam, publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona) kuras valdījumā vai turējumā atrodas publiskas personas manta.
6. Aizliegumi īpašuma atsavināšanai nav konstatēti.
7. 2019.gada 17.jūnijā Tautsaimniecības komiteja pieņēmusi lēmumu minēto objektu nodot atsavināšanai.

Pamatojoties uz likuma “Par pašvaldībām” 12.pantu, 14.panta pirmās daļas 2. punktu; 21.panta pirmās daļas 17.punktu, Publiskas personas mantas atsavināšanas likuma 4.panta pirmo un otro daļu, 5.panta pirmo un piekto daļu un Ministru kabineta 01.02.2011 noteikumu Nr.109 ,,Kārtība, kādā atsavināma publiskas personas manta” II nodaļu, Priekuļu novada domes Tautsaimniecības komitejas 2019.gada 17.jūnija atzinumu par lēmumprojektu (protokols Nr.7), atklāti balsojot, PAR –12 (Elīna Stapulone, Aivars Tīdemanis, Normunds Kažoks, Arnis Melbārdis, Sarmīte Orehova, Aivars Kalnietis, Māris Baltiņš, Dace Kalniņa, Baiba Karlsberga, Jānis Ročāns, Juris Sukaruks, Ināra Roce), PRET –1 (Jānis Mičulis), ATTURAS –nav, Priekuļu novada dome **nolemj:**

1. Nodot atsavināšanai izsolē pašvaldības nekustamo īpašumu “Liepas pagasta pašvaldības nekustamā īpašuma zemes gabals Nr.1 un Nr.2”, Liepas pagastā, Priekuļu novadā, īpašuma kadastra numurs 4260 005 0091, kas sastāv no divām zemes vienībām – zemes vienības ar kadastra apzīmējumu 4260 005 0091 42,0 ha platībā un zemes vienības ar kadastra apzīmējumu 4260 005 0124 40,0 ha platībā, zemes īpašuma kopplatība ir 82,0 ha, no kuras 75,2 ha ir mežs.
2. Pasūtīt nekustamā īpašuma “Liepas pagasta pašvaldības nekustamā īpašuma zemes gabals Nr.1 un Nr.2”, Liepas pagasts, Priekuļu novads, īpašuma kadastra numurs 4260 005 0091, novērtējumu;
3. Pēc īpašuma novērtējuma saņemšanas, nekustamam īpašumam “Liepas pagasta pašvaldības nekustamā īpašuma zemes gabals Nr.1 un Nr.2”, Liepas pagastā, Priekuļu novadā, sagatavot izsoles noteikumus;
4. Atbildīgais par lēmuma izpildi Priekuļu novada izpilddirektors F.Puņeiko.

Domes priekšsēdētāja (paraksts) Elīna Stapulone